Transnet-pensioen: Direksie vergader eers Woensdag | Netwerk24
Transnet-pensioen: Direksie vergader eers Woensdag
Deur Francois Williams 04 September 2018 14:49
Transnet se pensioenarisse wag al jare op antwoorde. Foto: Deon Raath
Transnet-pensioenarisse moet nog langer wag voordat hulle hoor oor ’n spesiale bonus van 15% vir vanjaar waarvoor trustees van Transnet se Tweedevastevoordeelfonds gevra het.
Die direksie van Transnet sou op 31 Augustus vergader het en ’n besluit oor die versoek van die pensioenfondstrustees was een van die items op die agenda.
Volgens inligting van die Transnet Pensioenarisaksiegroep (TPAG) het die direksievergadering egter toe nooit plaasgevind nie.
Die direksievergadering is na Woensdag 5 September uitgestel, het adv. Anton Alberts, VF-parlementslid, in ’n Facebook-inskrywing gerig aan Transnet-pensioenarisse gesê.
Naas Rossouw, komiteelid van die TPAG, het in Julie verduidelik ’n versoek vir ’n bonus word gewoonlik gevolg deur ’n aktuariële ondersoek van die pensioenfonds om vas te stel of die bonus bekostig kan word. Die uitbetaling van ’n bonus van 15% kan ’n impak hê op die 10%-bonus wat die laaste paar jaar normaalweg aan die einde van November betaal word, het Rossouw gesê.
Meer oor: Transnet | Transnet-Pensioentrekkers | Pensioenarisse
ZAR/GBP 18,07 (2)
ZAR/USD 13,85 (12)
Gold 1279,81 (-458)
Palladium 1346,57 (257)
Platinum 791,65 (-214)